རང་ཅག་གངས་ཅན་ལྗོངས་འདིར་སྔོན་བྱོན་ལོ་པཎ་མཁས་གྲུབ་རྣམས་ཀྱིས་སྐུ་དྲིན་ལས་ཕྱི་རབས་པ་རྣམས་ལ་སྤྱད་ནས་རྫོགས་མེད་དང་གཞལ་ན་དཔག་དཀའ་བའི་རིག་གནས་ཀྱི་བང་མཛོད་སྲིད་གསུམ་ཀུན་གྱི་སྙེམས་པ་འཕྲོག་པའི་ཕྱག་རྗེས་བླ་ན་མེད་པ་འདི་རྒྱུན་འཛིན་དང་ཁྱབ་སྤེལ་གྱི་འགན་བབ་ང་ཚོ་ཀུན་གྱི་ཐོག་ཏུ་འབབ་པ་འདི་ཡང་ལུང་དང་རིགས་པས་གཏན་ལ་ཕབ་དགོས་པ་ལས།རང་བློར་གང་ཤར་དང་གཟུ་ལུམ་སྒྲོ་སྐུར་བྱེད་པ་ནི་རིགས་པའི་གནས་མ་ཡིན་པས་འདིར་ཡང་སྙན་ངག་གི་གོ་དོན་ལ་སྔོན་བྱོན་མཁས་པའི་ལུང་དྲངས།རྒྱབ་བརྟེན་དཔྱད་གསུམ་རིགས་པའི་ལམ་ནས་ཅུང་ཟད་སྤྲོ་བ་ལ།